text: বৃষ্টি বাধায় বন্ধ এনসিএল
  ১০ অক্টোবর ২০১৯, ১২:৫১
  দুই দফা পিছিয়ে অবশেষে শুরু হয়েছে জমজমাট জাতীয় ক্রিকেট লিগ (এনসিএল)। কিন্তু আজ বৃহস্পতিবার (১০ অক্টোবর) দেশের বিভিন্ন ভেন্যুতে চারটি ম্যাচ দিয়ে আসর শুরু হওয়ার কথা থাকলেও বৃষ্টিতে কারণে তিনটি ম্যাচই বন্ধ রয়েছে।
  দেশে প্রথম শ্রেণির সর্বোচ্চ ক্রিকেট টুর্নামেন্টের ২১তম আসরের কেবল একটি ম্যাচ মাঠে গড়িয়েছে। সকাল সাড়ে ৯টায় মিরপুরে চট্টগ্রাম বিভাগ আর ঢাকা মেট্রোর ম্যাচটি হচ্ছে।
  সকালে টস জিতে ঢাকা মেট্রোর বিপক্ষে ব্যাটিংয়ের সিদ্ধান্ত নেয় চট্টগ্রাম অধিনায়ক মুমিনুল হোক। এই রিপোর্ট লেখা পর্যন্ত ৩ উইকেটে ১১৪ রান করেছে চট্টগ্রাম। তিনটি উইকেট নিয়েছেন মাহমুদউল্লাহ রিয়াদ। ওপেনার তামিম ইকবাল ফিরেছেন ব্যক্তিগত ৩০ রানে।
  বাকি তিন ম্যাচের একটি হবে ফতুল্লায়; কিন্তু বৃষ্টিতে ঢাকা বিভাগ ও রাজশাহী বিভাগের ম্যাচ শুরু হয়নি। খুলনায় রংপুর ও খুলনার ম্যাচ বন্ধ রয়েছে ভেজা আউট-ফিল্ডের কারণে। আর রাজশাহীতে বরিশাল ও সিলেটের ম্যাচও শুরু হয়নি ভেজা আউট-ফিল্ডের কারণে।